Carlota Galilea

Carlota Galilea (Gasteiz, Araba) zinema zuzendaria eta gidoilaria da. Ezaguna da, Gure oilarra kanpoan da (2025), Vintage (2024) edo Petricor (2022) lanengatik.

 Bizitza 
Bartzelonako ESCAC erakundean jaso zuen formakuntza. Zinemako zuzendari gisa graduatu zen eta, ondoren, zuzendaritzako goi-mailako masterra egin zuen erakunde berean. 

 Lan ibilbidea 
Zinema poetikoarekiko interes handia erakutsiz, bere lanek gai filosofikoak, politikoak eta giza izaerari buruzkoak aztertzen dituzte, ikusizko eta soinuzko metaforak erabiltzeko joerarekin.

 Gure oilarra kanpoan da 
2025ean, 18 minutuko Gure oilarra kanpoan da fikzio lana zuzendu zuen. Film labur horren nondik norakoa hauxe da: Hitz egin ezin den horri buruz eraikitako familia-historia, Euskal Herriaren zauri irekia. Uneko Euskal Herriaren erretratu bat, iraganaren eta orainaren arteko harreman bidirekzionalen gaineko ikerketa bat. 

Gidoia Carlotak berak, Amaia Aldai Ormaetxeak eta Raquel Sudriàk osatu zuten.  Escac Films eta El Observatorio Film ekoizleei esker, aktore lanetan Josean Bengoetxea, Dayana Contreras eta Jose Ramón Argoitia jardun zuten.

 Filmategia 
Lan hauexetan hartu du parte:
 Gure oilarra kanpoan da (2025)  

 Erreferentziak 

 Kanpo estekak 

Kategoria:Gasteiztarrak
Kategoria:Euskal Herriko zinema zuzendariak
Kategoria:Emakume zinema zuzendariak
Kategoria:Emakume gidoilariak